ඒ ආසාදිතයින් 3263 දෙනෙකු වාර්තා වීමත් සමගයි.රාජ්‍ය අමාත්‍ය මහාචාර්ය චන්න ජයසුමන අද අනුරාධපුරයේදී මාධ්‍ය වෙත අදහස් දක්වමින් කියා සිටියේ ඉදිරි සති දෙකකදී ආසාදිතයින් වාර්තා වීම ඉහළ යා හැකි බැවින් එම කාල පරිච්ඡේදය තීරණාත්මක බවයි.මේ අතර, මාතර - දික්වැල්ල ප්‍රදේශයේදී මහජන සෞඛ්‍ය පරීක්ෂකවරුන්ගේ රාජකාරියට බාධා කිරීමේ සිද්ධියක් සම්බන්ධයෙන් අත්අඩංගුවට ගත් පුද්ගලයන් දෙදෙනෙකු ලබන 23 වනදා දක්වා රක්ෂිත බන්ධනාගාර ගත කෙරුණා.මේ අතර, රට තුල වර්ධනය වෙමින් පවතින කොරෝනා වසංගත ව්‍යාප්තියත් සමග මෙරට අධිකරණ පද්ධතිය ක්‍රියාත්මක විය යුතු ආකාරය පිළිබඳ යෝජනා මාලාවක් ඇතුළත් ලිපියක් ශ්‍රී ලංකා නීිතිඥ සංගමය විසින් අගවිනිසුරු ජයන්ත ජයසූරිය වෙත ඉදිරිපත් කර තිබෙනවා.එම ලිපියෙන් නීතිඥ සංගමය පෙන්වා දෙන්නේ අධිකරණ පද්ධතිය තුල කොරෝනා රෝග ව්‍යාප්තිය වැලැක්වීමට නම් තදබදය වළක්වා ගැනීම අනිවාර්ය වුවත් ඒ සම්බන්ධයෙන් එතරම් තැකීමක් නොකරන විනිසුරුවරුන් පිළිබඳ දිවයිනේ විවිධ අධිකරණ වලින් වාර්තා වන බවයි.මෙම තත්ත්වය සම්බන්ධයෙන් අදාළ විනිසුරුවරුන්ට උපදෙස් නිකුත් කරන ලෙස සහ අධිකරණ තුල පුද්ගල ධාරිතාවන් ඉක්මවා කටයුතු නොකර අධිකරණ කාල සටහනට දැඩිව අනුගත වීමට උපදෙස් ලබාදෙන ලෙසත් නීතිඥ සංගමය අගවිනිසුරුවරයාගෙන් ඉල්ලා සිටිනවා.එසේම, පවත්නා තත්ත්වයන් යටතේ ප්‍රායෝගිකව විභාග කළ නොහැකි නඩු කල් දැමීම සහ අත්‍යාවශ්‍ය සාක්ෂිකරුවන් පමණක් අධිකරණ වෙත කැඳවීම ද සුදුසු බවයි ශ්‍රී ලංකා නීතිඥ සංගමය පෙන්වා දෙන්නේ.ඊයේ දිනයේදී මෙරට කොරෝනා එන්නත්කරණ වැඩසටහන යටතේ පුද්ගලයින් තුන්ලක්ෂ 9559 දෙනෙකුට එන්නත් ලබාදී තිබෙනවා.